APL debyutantlaridan biri "Bornmut" jamoasi o‘z tarkibini kuchaytirishda davom etmoqda. "Sent-Eten" jamoasining sobiq xavbeki va Kot-d’Ivuar terma jamoasi a’zosi Maks Gradel "Bornmut"ga o‘tishga rozi bo‘lgan. L’Equipe nashrida xabar qilinishicha, 27 yoshli ushbu futbolchi ingliz jamoasida muvaffaqiyatli tarzda tibbiy ko‘rikdan o‘tgan va endi jamoa bilan 4 yillik shartnoma imzolaydi. Biroz oldinroq, u Moskvaning "Lokomotiv" jamoasi taklifini rad etgandi. Ma’lumot uchun Gradel o‘tgan mavsumda "Sent-Eten" tarkibida Fransiya chempionatining 31 o‘yinida ishtirok etib, 17ta gol urgan va 4ta golli pas uzatgandi.